Getuienismaand 2016 – Skuilkrans
Baie welkom by vanjaar se Getuienismaand! Ons sluit vanjaar aan by die NGK se Seisoen van Menswaardigheid, en ons gaan ook 'n spesiale 40-dae veldtog in die volgende maand aanpak waarin ons regtig by mekaar wil uitkom, nuwe mense ontmoet en getuies wees van die liefde van die Here.
By die deure het elkeen 'n spesiale kalender gekry vir Augustus. Vir elke dag van die maand is daar 'n baie eenvoudige en praktiese ding wat jy kan doen om 'n getuie van die Here te wees en om aan ander waardigheid te gee. Ons daag jou uit om hierdie plakkers in jou dagboek te plak en dit deel te maak van jou program.
Ons gaan vir vier Sondae (31 Julie tot 21 Augustus) gesels oor wat menswaardigheid beteken, hoedat die Here dit vir ons gee, en praktiese planne maak om dit te deel. Daar gaan elke week ook 'n yskasmagneet (een vir elke gesin) uitgedeel word met die week se tema as herinnering hiervan. In die Skuilkransnuus sal daar ook praktiese projekte aangebied word om elk van hierdie dinge te doen. Ons sluit af met 'n groot menswaardigheidsfees.